CELEX: 31981R2425
Language: el
Date: 1981-08-20 00:00:00
Title: Κανονισμός (ΕΟΚ) αριθ. 2425/81 τής Επιτροπής τής 20ής Αυγούστου 1981 περί καθορισμού τών λεπτομερειών εφαρμογής τού καθεστώτος ενισχύσεως γιά τίς σταφίδες καί τά ξηρά σύκα

Avis juridique important

|

31981R2425

Κανονισμός (ΕΟΚ) αριθ. 2425/81 τής Επιτροπής τής 20ής Αυγούστου 1981 περί καθορισμού τών λεπτομερειών εφαρμογής τού καθεστώτος ενισχύσεως γιά τίς σταφίδες καί τά ξηρά σύκα  

Επίσημη Εφημερίδα αριθ. L 240 της 24/08/1981 σ. 0001 - 0021 Φινλανδική ειδική έκδοση: Κεφάλαιο 3 τόμος 65 σ. 0031  Σουηδική ειδική έκδοση: Κεφάλαιο 3 τόμος 65 σ. 0031 

I (Πράξεις, για την ισχύ των οποίων απαιτείται δημοσίευση) ΚΑΝΟΝΙΣΜΟΣ (ΕΟΚ) αριθ. 2425/81 ΤΗΣ ΕΠΙΤΡΟΠΗΣ της 20ής Αυγούστου 1981 περί καθορισμού των λεπτομερειών εφαρμογής του καθεστώτος ενισχύσεως για τις σταφίδες και τα ξηρά σύκαΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως κατά την παραγωγή για τις σταφίδες και τα ξηρά σύκα (1), και ιδίως το άρθρο 14,  Εκτιμώντας:  ότι ο κανονισμός (ΕΟΚ) αριθ. 2194/81 έχει καθορίσει τους γενικούς κανόνες του καθεστώτος ενισχύσεως κατά την παραγωγή για τις σταφίδες και τα ξηρά σύκα που προέρχονται από προϊόντα τα οποία παρήχθησαν εντός της Κοινότητος- ότι το καθεστώς αυτό  στηρίζεται, ιδίως, στις συμβάσεις που δεσμεύουν τους παραγωγούς και τους μεταποιητές της Κοινότητος, καθώς και τους παραγωγούς και τους οργανισμούς αποθεματοποιήσεως- ότι, για να διευκολυνθεί η κανονική τροφοδοσία των επιχειρήσεων μεταποιήσεως, πρέπει να προβλεφθεί ότι οι συμβάσεις με τις επιχειρήσεις αυτές θα συνάπτονται για ορισμένη περίοδο- ότι, εντούτοις, για να διασφαλισθεί πιο μεγάλη αποτελεσματικότητα των  εργασιών που βασίζονται επί των συμβάσεων αυτών, πρέπει να επιτραπεί στους συμβαλλομένους να αυξήσουν, με συμπληρώσεις των συμβάσεων και εντός ορισμένων ορίων, τις ποσότητες που έχουν αρχικά αναγραφεί στις συμβάσεις αυτές- ότι, για να διασφαλισθεί η ορθή λειτουργία του καθεστώτος ενισχύσεως, πρέπει να καθορισθούν οι κανόνες ποιότητος, στους οποίους πρέπει να ανταποκρίνονται τα προϊόντα που μπορούν να αποτελούν αντικείμενο των συμβάσεων, καθώς και τα μεταποιημένα προϊόντα  που λαμβάνονται από τις πρώτες αυτές ύλες- ότι, για να διασφαλισθεί η καλή λειτουργία του καθεστώτος ενισχύσεως, πρέπει να προβλεφθεί ότι ο οργανισμός που ορίζεται από το Κράτος μέλος ελέγχει, με κατ' επιλογή μετρήσεις, το βάρος και την ποιότητα των προϊόντων που παραδίδονται στις επιχειρήσεις  μεταποιήσεως και στους οργανισμούς αποθεματοποιήσεως, και ότι ο ίδιος αυτός οργανισμός επαληθεύει τη λογιστική αποθήκης που τηρείται από τις επιχειρήσεις αυτές και τους οργανισμούς αποθεματοποιήσεως- ότι αυτή η λογιστική αποθήκης πρέπει να περιλαμβάνει  τις ελάχιστες αναγκαίες ενδείξεις για τον έλεγχο της μεταποιήσεως των προϊόντων που αποτελούν αντικείμενο των συμβασεων- ότι για να είναι δυνατή η επαλήθευση του βασίμου των αιτήσεων χορηγήσεως ενισχύσεως κατά την παραγωγή και ενισχύσεως κατά την αποθεματοποίηση, είναι αναγκαίο να προσδιορισθούν οι ελάχιστες ενδείξεις που πρέπει να εμφαίνονται στις αιτήσεις αυτές- ότι ο κανονισμός (ΕΟΚ) αριθ. 2194/81 προβλέπει την καταβολή οικονομικής αποζημιώσεως στους οργανισμούς αποθεματοποιήσεως σε περίπτωση κατά την οποία οι πωλήσεις αυτών πραγματοποιούνται σε τιμή μικρότερη από την ελάχιστη τιμή- ότι, για να επαληθεύεται το  βάσιμο της αποζημίωσης αυτής, είναι αναγκαίο να προσδιορισθούν οι ελάχιστες ενδείξεις που πρέπει να εμφαίνονται στις αιτήσεις αυτές- ότι, σύμφωνα με το άρθρο 4 παράγραφος 2 του κανονισμού (ΕΟΚ) αριθ. 1134/68 του Συμβουλίου της 30ής Ιουλίου 1968 περί καθορισμού των κανόνων εφαρμογής του κανονισμού (ΕΟΚ) αριθ. 653/68 περί των όρων μεταβολής της αξίας της λογιστικής μονάδας που  χρησιμοποιείται στην κοινή γεωργική πολιτική για τις εργασίες που πραγματοποιούνται στο πλαίσιο της κοινής γεωργικής πολιτικής (2), τα ποσά που οφείλονται από Κράτος μέλος ή από οργανισμό νομίμως εξουσιοδοτημένο, τα οποία εκφράζονται σε εθνικό νόμισμα  και παριστούν τα ποσά που έχουν καθορισθεί σε λογιστικές μονάδες, καταβάλλονται με βάση τη σχέση μεταξύ της λογιστικής μονάδας και του εθνικού νομίσματος που ίσχυε κατά τη στιγμή της πραγματοποιήσεως της εργασίας ή μέρους της εργασίας- ότι, σύμφωνα με το άρθρο 6 του κανονισμού (ΕΟΚ) αριθ. 1134/68, ως στιγμή πραγματοποιήσεως της εργασίας θεωρείται η ημερομηνία κατά την οποία συμβαίνει η γενεσιουργός αιτία της πιστώσεως σχετικά με το ποσό που αφορά την εργασία αυτή, έτσι όπως η  γενεσιουργός αυτή αιτία προσδιορίζεται από τη νομοθεσία, ή, ελλείψει αυτού και εν αναμονή του, από τη νομοθεσία του σχετικού Κράτους μέλους- ότι η γενεσιουργός αιτία του δικαιώματος προς ενίσχυση κατά την παραγωγή για τη μεταποίηση των προϊόντων συμβαίνει κατά τη μεταποίηση αυτή- ότι, επειδή οι συμβάσεις μεταποιήσεως αναφέρονται σε περίοδο εκτεινόμενη σε περισσότερους από έναν μήνες, είναι  δύσκολο να προσδιορισθεί η ακριβής ημερομηνία της μεταποιήσεως κάθε παρτίδας- ότι, ως εκ τούτου, για να εξασφαλισθεί η ομοιόμορφη εφαρμογή του συστήματος ενισχύσεως κατά την παραγωγή, πρέπει να ληφθεί υπόψη κατά τον υπολογισμό του ποσού σε εθνικό  νόμισμα ο συντελεστής μετατροπής που ισχύει κατά την έναρξη της περιόδου που προβλέπεται για κάθε προϊόν- ότι, για να διασφαλισθεί η ομοιόμορφη εφαρμογή στο σύνολο των διαφόρων μηχανισμών του συστήματος ενισχύσεως, πρέπει να ληφθεί υπόψη, κατά τον υπολογισμό σε εθνικό νόμισμα του ποσού της ενισχύσεως κατά την αποθεματοποίηση και της οικονομικής  αποζημιώσεως, ο συντελεστής μετατροπής που ισχύει κατά την ημερομηνία που αναφέρεται ανωτέρω- ότι, για να διευκολυνθεί η εφαρμογή του συστήματος ενισχύσεως κατά την παραγωγή, φαίνεται σκόπιμο να καθορισθεί η ημερομηνία που πρέπει να ληφθεί υπόψη για τον προσδιορισμό του συντελεστή μετατροπής που θα εφαρμοστεί στην ελάχιστη τιμή αγοράς που  αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2194/81- ότι, λόγω του δεσμού που υπάρχει μεταξύ της ενισχύσεως κατά την παραγωγή και της ελάχιστης τιμής, πρέπει να ληφθεί υπόψη για το συντελεστή μετατροπής της τιμής αυτής η ίδια ημερομηνία που προβλέπεται για τη γενεσιουργό αιτία της ενισχύσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Δυνάμει του παρόντος κανονισμού νοούνται ως:  - συμβάσεις Α, οι συμβάσεις που συνάπτονται δυνάμει του άρθρου 2 του κανονισμού (ΕΟΚ) αριθ. 2194/81 μεταξύ, αφ' ενός, των παραγωγών ή του αναγνωρισμένου συνεταιρισμού ή της ενώσεως τους και, αφ' ετέρου, των μεταποιητών ή του νομίμως συσταθέντος  συνεταιρισμού ή της ενώσεώς τους,  - συμβάσεις Β, οι συμβάσεις που συνάπτονται δυνάμει του άρθρου 3 του κανονισμού (ΕΟΚ) αριθ. 2194/81 μεταξύ, αφ' ενός, των παραγωγών ή του νομίμως αναγνωρισμένου συνεταιρισμού ή ενώσεως τους και, αφ' ετέρου, των οργανισμών αποθεματοποιήσεως,  - συμβάσεις Γ, οι συμβάσεις που συνάπτονται δυνάμει του άρθρου 6 του κανονισμού (ΕΟΚ) αριθ. 2194/81 μεταξύ, αφ' ενός, των οργανισμών αποθεματοποιήσεως και, αφ' ετέρου, των μεταποιητών ή του νομίμως συσταθέντος συνεταιρισμού τους ή ενώσεώς τους.  2. Κάθε σύμβαση Α, Β και Γ συνάπτεται γραπτώς.  Οι συμβάσεις Α μπορούν να έχουν τη μορφή συμβάσεως μεταξύ του παραγωγού, αφ' ενός, και του αναγνωρισμένου συνεταιρισμού του ή ομάδος του, αφ' ετέρου, για την παράδοση μιας ποσότητας.  3. Οι συμβάσεις Α πρέπει να συνάπτονται:  - από τις 25 Αυγούστου μέχρι τις 31 Δεκεμβρίου για τις σταφίδες που πρέπει να παραδοθούν στη βιομηχανία κατά τη διάρκεια της περιόδου από 1η Σεπτεμβρίου μέχρι 31 Ιανουαρίου,  - από την 1η Αυγούστου μέχρι τις 30 Νοεμβρίου για τα ξηρά σύκα που πρέπει να παραδοθούν στη βιομηχανία κατά τη διάρκεια της περιόδου από 15 Αυγούστου μέχρι 31 Ιανουαρίου.  Κατά τη διάρκεια των περιόδων που προβλέπονται ανωτέρω, οι συμβαλλόμενοι μπορούν να αποφασίσουν, με γραπτή τροποποίηση της συμβάσεως, την αύξηση των ποσοτήτων που είχαν αναγραφεί αρχικά στη σύμβαση.   Άρθρο 2  Αντίγραφο κάθε συμβάσεως Α και Β, καθώς και, ενδεχομένως, των συμπληρώσεων του εγγράφου αυτού, διαβιβάζεται, κατά περίπτωση, από τον μεταποιητή ή τον νομίμως συσταθέντα συνεταιρισμό του ή την ένωσή του ή από τον οργανισμό αποθεματοποιήσεως,  πριν από την ημερομηνία ενάρξεως της ισχύος, στον οργανισμό που έχει ορισθεί από το Κράτος μέλος εντός του οποίου παράγονται οι πρώτες ύλες, καθώς και σε εκείνον τον οργανισμό του Κράτους μέλους όπου πρέπει να πραγματοποιηθεί η μεταποίηση ή η  αποθεματοποίηση. Αντίγραφο κάθε συμβάσεως τύπου Γ διαβιβάζεται πριν από την ημερομηνία ενάρξεως της ισχύος από τον μεταποιητή ή τον νομίμως συσταθέντα συνεταιρισμό του ή την ένωσή του στον οργανισμό που έχει ορισθεί από το Κράτος μέλος εντός του οποίου  αποθεματοποιούνται οι πρώτες ύλες, καθώς και σε εκείνον τον οργανισμό του Κράτους μέλους όπου πρέπει να πραγματοποιηθεί η μεταποίηση.   Άρθρο 3  1. Οι πρώτες ύλες που παραδίδονται στον μεταποιητή ή στον οργανισμό αποθεματοποιήσεως δυνάμει των συμβάσεων Α, Β και Γ πρέπει να είναι σύμφωνες με τους κανόνες ποιότητος που περιλαμβάνονται στο παράρτημα I.  2. Για να μπορέσουν να τύχουν της ενισχύσεως τα προϊόντα που προέρχονται από τη μεταποίηση των πρώτων υλών που αναφέρονται στην παράγραφο 1 πρέπει να ανταποκρίνονται στους κανόνες ποιότητος που περιλαμβάνονται στο παράρτημα II.  3. Οι κανόνες που αναφέρονται σ' αυτό το άρθρο εφαρμόζονται αποκλειστικά για την παροχή της ενισχύσεως.   Άρθρο 4  Στο μέτρο που ο καθορισμός της ελάχιστης τιμής παραγωγού ή της βοήθειας που χορηγείται στο μεταποιητή ή στον οργανισμό αποθεματοποιήσεως αναφέρεται σε ένα προϊόν που λαμβάνει την ονομασία του από την προέλευσή του, αυτή η προέλευση είναι εκείνη  που καθορίζεται στη σχετική εθνική νομοθεσία την εφαρμοζόμενη κατά την ημερομηνία που τίθεται σε ισχύ ο παρών κανονισμός.   Άρθρο 5  1. Οι εργασίες ελέγχου που προβλέπονται από τον κανονισμό (ΕΟΚ) αριθ. 2194/81 πρέπει, ιδίως, να περιλαμβάνουν τις ακόλουθες επαληθεύσεις:  - τη συμφωνία των προϊόντων που παραδίδονται στους μεταποιητές και στους οργανισμούς αποθηκεύσεως με τους κανόνες ποιότητος που ισχύουν γι' αυτά,  - για τις κορινθιακές σταφίδες, την τήρηση, εκ μέρους του παραγωγού, των υποχρεώσεων που αναφέρονται στα άρθρα 2 και 3 του κανονισμού (ΕΟΚ) αριθ. 2194/81,  - την τήρηση της τιμής που αναφέρεται στις συμβάσεις,  - όσον αφορά τις κορινθιακές σταφίδες, ότι ορισμένη ποσότητα σταφυλών δεν μεταποιήθηκε σε σταφίδες προορισμένες για πώληση, σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2194/81,  - τις ποσότητες που αγοράσθηκαν από τους οργανισμούς αποθεματοποιήσεως και τη διάθεσή τους,  - την μεταποίηση των ποσοτήτων πρώτων υλών που παρεδόθησαν δυνάμει των συμβάσεων Α και Γ,  - τη συμφωνία των προϊόντων που προέρχονται από τη μεταποίηση αυτή με τους κανόνες ποιότητος που ισχύουν.  2. Οι ενδιαφερόμενες επιχειρήσεις μεταποιήσεως τηρούν λογιστική αποθήκης στην οποία εμφαίνονται, ιδίως:  α) οι παρτίδες των πρώτων υλών που αγοράζονται και εισέρχονται καθημερινά στην επιχείρηση, κάνοντας διάκριση εκείνων που αποτελούν αντικείμενο των συμβάσεων Α και Γ, ή συμπληρώσεων, καθώς και οι αριθμοί των αποδείξεων παραλαβής που ενδεχομένως  εκδίδονται για τις παρτίδες αυτές- β) το βάρος κάθε παρτίδας που εισέρχεται, καθώς και το όνομα και η διεύθυνση του συμβαλλομένου για τις παρτίδες που αποτελούν αντικείμενο των προαναφερομένων συμβάσεων- γ) τις ποσότητες των τελικών προϊόντων, κατανεμημένες σύμφωνα με την ποιότητα, που λαμβάνονται καθημερινά μετά τη μεταποίηση των πρώτων υλών, κάνοντας διάκριση εκείνων που λαμβάνονται από τις πρώτες ύλες που παρεδόθησαν δυνάμει των συμβάσεων  μεταποιήσεως Α και Γ.  3. Οι οργανισμοί αποθεματοποιήσεως τηρούν λογιστική αποθήκης στην οποία εμφαίνονται, ιδίως:  α) οι παρτίδες των πρώτων υλών που αγοράζονται και εισέρχονται στα αποθέματα καθημερινά, κάνοντας διάκριση εκείνων που αποτελούν αντικείμενο των συμβάσεων Β, καθώς και οι αριθμοί των αποδείξεων παραλαβής που ενδεχομένως εκδίδονται για τις παρτίδες  αυτές- β) το βάρος και η ποιότητα κάθε εισερχόμενης παρτίδας, καθώς και το όνομα και η διεύθυνση του συμβαλλομένου για τις παρτίδες που αποτελούν αντικείμενο των προαναφερομένων συμβάσεων- γ) οι ποσότητες και οι ποιότητες των πρώτων υλών που έχουν αγορασθεί δυνάμει των συμβάσεων Β, οι οποίες πωλούνται καθημερινώς, κάνοντας διάκριση εκείνων που αποτελούν αντικείμενο των συμβάσεων Γ που αναφέρονται στις παραγράφους 1 και 2 του άρθρου 6 του  κανονισμού (ΕΟΚ) αριθ. 2194/81.  4. Η αρμόδια αρχή του Κράτους μέλους εντός του οποίου γίνεται η μεταποίηση προβαίνει:  - σε έλεγχο, με κατ' επιλογή μετρήσεις στο εργοστάσιο μεταποιήσεως, του βάρους και της ποιότητας των προϊόντων που παραδίδονται δυνάμει των συμβάσεων μεταποιήσεως Α και Γ, καθώς και των προϊόντων που προέρχονται από τη μεταποίηση,  - στην επαλήθευση της λογιστικής αποθήκης κάθε επιχείρησης μεταποιήσεως.  5. Η αρμόδια αρχή του Κράτους μέλους εντός του οποίου δρουν οι οργανισμοί αποθεματοποιήσεως, προβαίνει:  - σε έλεγχο, με κατ' επιλογή μέτρηση στους οργανισμούς αυτούς, του βάρους και της ποιότητας των προϊόντων που αγοράζονται και πωλούνται, αντιστοίχως, δυνάμει των συμβάσεων Β και Γ,  - στην επαλήθευση της λογιστικής αποθήκης κάθε οργανισμού αποθεματοποιήσεως.   Άρθρο 6  1. Ο μεταποιητής μπορεί να υποβάλει για κάθε περίοδο εμπορίας δύο αιτήσεις ενισχύσεων, η πρώτη για τα προϊόντα που λαμβάνονται μέχρι τις 31 Δεκεμβρίου και η δεύτερη για εκείνα που λαμβάνονται μετά την ημερομηνία αυτή.  Ο μεταποιητής υποβάλλει εντός 60 ημερών από το πέρας των εργασιών μεταποιήσεως την αίτηση ενισχύσεως κατά την παραγωγή στον οργανισμό που έχει ορισθεί από το Κράτος μέλος εντός του οποίου πραγματοποιείται η μεταποίηση.  2. Η αίτηση ενισχύσεως πρέπει να περιλαμβάνει, ιδίως:  α) το όνομα και τη διεύθυνση του αιτούντος- β) την ένδειξη των ποσοτήτων κατανεμημένων ανά σύμβαση Α και Γ ή τις ενδεχόμενες συμπληρώσεις των πρώτων υλών που ανταποκρίνονται στους κανόνες ποιότητος και παρεδόθησαν δυνάμει των συμβάσεων και τροποποιήσεων αυτών- γ) το τιμολόγιο εξοφλημένο κατά περίπτωση:  - από τον παραγωγό, τον αναγνωρισμένο συνεταιρισμό του ή την ένωσή του, των πρώτων υλών που αναφέρονται υπό β με την ένδειξη ότι αυτός έτυχε μιας τιμής τουλάχιστον ίσης με την ελάχιστη τιμή ή, σε περίπτωση δεσμεύσεως, τη δήλωση του παραγωγού που να  επιβεβαιώνει ότι ο συμβαλλόμενος του κατέβαλε ή του οφείλει τιμή τουλάχιστον ίση με την ελάχιστη τιμή,  - από τον οργανισμό αποθεματοποιήσεως, με την ένδειξη της τιμής που πράγματι κατέβαλε ο μεταποιητής- δ) την ένδειξη των ποσοτήτων και των ποιοτήτων των τελικών προϊόντων που λαμβάνονται μετά τη μεταποίηση των πρώτων υλών που αναφέρονται υπό β κατά τη διάρκεια της εν λόγω περιόδου.   Άρθρο 7  1. Το ενδιαφερόμενο Κράτος μέλος δίνει την έγκριση στους οργανισμούς αποθεματοποιήσεως οι οποίοι πληρούν τους εξής όρους:  - διαθέτουν εγκαταστάσεις αποθεματοποιήσεως που επιτρέπουν καλή διατήρηση του προϊόντος και ελάχιστο δυναμικό,  - τηρούν λογιστική αποθήκης σύμφωνα με τις διατάξεις του άρθρου 5,  - υποχρεούνται να εφαρμόζουν τιμές κατά περίπτωση σύμφωνες με τις διατάξεις των άρθρων 4 και 6 του κανονισμού (ΕΟΚ) αριθ. 2194/81 για τα προϊόντα που αγοράσθηκαν ή πωλήθηκαν σύμφωνα με τις συμβάσεις Β και Γ.  2. Η έγκριση αποσύρεται εάν δεν πληρούται ένας από τους ανωτέρω αναφερόμενους όρους.   Άρθρο 8  1. Ο οργανισμός αποθεματοποιήσεως μπορεί να υποβάλει κατά τη διάρκεια της εμπορικής περιόδου δύο αιτήσεις ενισχύσεως κατά την αποθεματοποίηση, η πρώτη για τα προϊόντα που αποθεματοποιούνται μέχρι το τέλος Φεβρουαρίου και η δεύτερη για εκείνα  που αποθεματοποιούνται μετά την ημερομηνία αυτή, μέχρι το τέλος της εν λόγω περιόδου εμπορίας. Εντούτοις, σε περίπτωση κατά την οποία επιτρέπεται παράταση της αποθεματοποιήσεως ορισμένων ποσοτήτων μετά το τέλος της περιόδου εμπορίας, κατ' εφαρμογή των  διατάξεων του άρθρου 10 παράγραφος 1 του κανονισμού (ΕΟΚ) αριθ. 2194/81, μπορεί να υποβληθεί τρίτη αίτηση ενισχύσεως για τις ποσότητες αυτές στο τέλος της περιόδου αποθεματοποιήσεως τους.  Οι αιτήσεις υποβάλλονται εντός 60 ημερών μετά τη λήξη της περιόδου αποθεματοποιήσεως που τις αφορά.  2. Η αίτηση ενισχύσεως κατά την αποθεματοποίηση πρέπει να περιλαμβάνει, ιδίως:  α) το όνομα και τη διεύθυνση του αιτούντος- β) κατά περίπτωση, την ένδειξη των ποσοτήτων και ποιοτήτων που αγοράσθηκαν δυνάμει των συμβάσεων Β και έχουν αποθεματοποιηθεί, και την ημερομηνία της εισόδου τους στα αποθέματα ή την ένδειξη της μεταφοράς του αποθέματος- γ) το τιμολόγιο, δεόντως εξοφλημένο από τον παραγωγό ή τον αναγνωρισμένο συνεταιρισμό του ή την ένωση του, των πρώτων υλών που αγοράσθησαν και αναφέρονται υπό β- δ) την ένδειξη των ποσοτήτων και ποιοτήτων που επωλήθησαν σύμφωνα με τις συμβάσεις τύπου Γ κατά τη διάρκεια της περιόδου στην οποία αναφέρεται η αίτηση ενισχύσεως και την ημερομηνία της εξαγωγής τους από τα αποθέματα και, ενδεχομένως, την ένδειξη των  ποσοτήτων που ευρίσκονται στα αποθέματα στο τέλος της σχετικής περιόδου.   Άρθρο 9  Μετά τη διάθεση του συνόλου των ποσοτήτων που έχουν αγορασθεί κατά τη διάρκεια μιας περιόδου εμπορίας, η αίτηση ενισχύσεως κατά την αποθεματοποίηση, που έχει υποβληθεί από τον οργανισμό αποθεματοποιήσεως, συνοδεύεται ενδεχομένως από την αίτηση  οικονομικής αποζημιώσεως. Η τελευταία αυτή αίτηση περιλαμβάνει, τουλάχιστον, τις ακόλουθες ενδείξεις:  α) το όνομα και τη διεύθυνση του αιτούντος- β) τις ποσότητες και την ποιότητά τους που επωλήθησαν κατά την εν λόγω περίοδο σε τιμή μεγαλύτερη από την ελάχιστη τιμή, κατά το άρθρο 4 του κανονισμού (ΕΟΚ) αριθ. 2194/81, και, για κάθε συμβόλαιο, την ένδειξη της τιμής πωλήσεως- γ) τις ποσότητες και την ποιότητά τους που επωλήθησαν στην εν λόγω περίοδο κάτω από την ελάχιστη τιμή, κατά το άρθρο 4 του εν λόγω κανονισμού, και, για κάθε σύμβαση, την ένδειξη της τιμής πωλήσεως.   Άρθρο 10  1. Κατά την έννοια του άρθρου 6 του κανονισμού (ΕΟΚ) αριθ. 1134/68, η γενεσιουργός αιτία του δικαιώματος ενισχύσεως κατά την παραγωγή, ενισχύσεως κατά την αποθεματοποίηση και οικονομικής αποζημιώσεως θεωρείται ότι συμβαίνει:  - για τα ξηρά σύκα, στις 15 Αυγούστου,  - για τις σταφίδες, την 1η Σεπτεμβρίου.  2. Ο συντελεστής μετατροπής που πρέπει να εφαρμόζεται στην ελάχιστη τιμή, καθορισμένος σε ECU, είναι η αντιπροσωπευτική τιμή που ισχύει στις 15 Αυγούστου για τα ξηρά σύκα και την 1η Σεπτεμβρίου για τις σταφίδες.   Άρθρο 11  Τα Κράτη μέλη ανακοινώνουν στην Επιτροπή το όνομα και τη διεύθυνση του ή των οργανισμών που έχουν ορισθεί σύμφωνα με τις διατάξεις του κανονισμού (ΕΟΚ) αριθ. 2194/81, καθώς και τα μέτρα που έχουν ληφθεί για την εφαρμογή του καθεστώτος  ενισχύσεων που προσδιορίζεται στον παρόντα κανονισμό.  Τα Κράτη μέλη ανακοινώνουν επίσης στην Επιτροπή:  α) το αργότερο στις 15 Φεβρουαρίου κάθε έτους, την ποσότητα των πρώτων υλών που:  - αποτελεί αντικείμενο των συμβάσεων Α και των ενδεχόμενων συμπληρώσεων και των συμβάσεων Γ,  - παρεδόθη δυνάμει των συμβάσεων αυτών και των συμπληρώσεων κατά τη διάρκεια της περιόδου εμπορίας,  - αποτελεί αντικείμενο των συμβάσεων Β- β) το αργότερο στις 15 Ιουνίου κάθε έτους:  - την ποσότητα των τελικών προϊόντων που λαμβάνονται μετά τη μεταποίηση των πρώτων υλών που αναφέρονται υπό α κατά την διάρκεια της ιδίας αυτής περιόδου εμπορίας - τα αποθέματα των προϊόντων που υπάρχουν την 1η Ιουνίου του εν λόγω έτους,  - τα αποθέματα των τελικών προϊόντων που κατέχουν την 1η Ιουνίου του εν λόγω έτους.   Άρθρο 12  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Αυγούστου 1981.  Για την Επιτροπή Poul DALSAGER Μέλος της Επιτροπής  (1) ΕΕ αριθ. L 214 της 1. 8. 1981, σ. 1.  (2) ΕΕ αριθ. L 188 της 1. 8. 1968, σ. 1.      ΠΑΡΑΡΤΗΜΑ I/1   ΚΑΝΟΝΕΣ ΠΟΙΟΤΗΤΟΣ ΓΙΑ ΤΗΝ ΞΗΡΑ ΣΟΥΛΤΑΝΙΝΑ ΣΤΑΦΙΔΑ (Πρώτη ύλη)  I. ΟΡΙΣΜΟΣ ΤΟΥ ΠΡΟΪΟΝΤΟΣ Οι παρόντες κανόνες αφορούν την ξηρά σουλτανίνα σταφίδα που προέρχεται από καρπούς της vitis vinifera L., ποικιλία Apyrena.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Οι κανόνες έχουν σαν αντικείμενο τον καθορισμό των ιδιοτήτων που πρέπει να έχει η ξηρά σουλτανίνα σταφίδα που προορίζεται για μεταποίηση.  Α. Ελάχιστα χαρακτηριστικά Όλες οι κατηγορίες ξηράς σουλτανίνας σταφίδας, λαμβανομένων υπόψη των ειδικών διατάξεων που προβλέπονται για κάθε κατηγορία, πρέπει να είναι:  - υγιείς, ήτοι να μην παρουσιάζουν μούχλα, σήψη, ζύμωση, αυγά εντόμων, έντομα ή οποιοδήποτε άλλο ελάττωμα ή αλλοίωση που μπορεί να βλάψει την ποιότητα και την παρουσίαση των προϊόντων,  - καλά ξηρανθείσες, ήτοι να μην παρουσιάζουν περιεκτικότητα σε νερό μεγαλύτερη του 15 %,  - πρακτικά απαλλαγμένες από ξένες ουσίες, όπως μεταλλικά αντικείμενα, χάλικες ή ορυκτά κατάλοιπα,  - απαλλαγμένες από κατάλοιπα επικίνδυνων παρασιτοκτόνων,  - απαλλαγμένες από ξένες οσμές.  Β. Ταξινόμηση Η ξηρά σουλτανίνα σταφίδα που προορίζεται για μεταποίηση ταξινομείται σε τέσσερις κατηγορίες που ορίζονται παρακάτω:   "" ID="1">1> ID="2">Ξανθό έως ξανθό ηλεκτρόχρουν> ID="3">8> ID="4">Απαιτείται (οι κόκκοι πρέπει να είναι μεγάλοι με ανοχή 10 % σε μικρούς κόκκους)"> ID="1">2> ID="2">Ξανθό έως καστανό ανοικτό> ID="3">14> ID="4">Δεν απαιτείται (οι κόκκοι πρέπει,  εντούτοις, να είναι αρκετά μεγάλοι)"> ID="1">4> ID="2">Ξανθό έως καστανό> ID="3">20> ID="4">Δεν απαιτείται"> ID="1">5> ID="2">Ξανθό έως καστανό σκούρο> ID="3">50> ID="4">Δεν απαιτείται">  ΠΑΡΑΡΤΗΜΑ I/2 ΚΑΝΟΝΕΣ ΠΟΙΟΤΗΤΟΣ ΓΙΑ ΤΗΝ ΞΗΡΑ ΚΟΡΙΝΘΙΑΚΗ ΣΤΑΦΙΔΑ (Πρώτες ύλες)  I. ΟΡΙΣΜΟΣ ΤΟΥ ΠΡΟΪΟΝΤΟΣ Οι παρόντες κανόνες αφορούν την ξηρά κορινθιακή σταφίδα την προερχόμενη από τους καρπούς των ποικιλιών (cultivars) που προέρχονται από την vitis vinifera L.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Οι κανόνες έχουν σαν αντικείμενο τον καθορισμό των ιδιοτήτων που πρέπει να έχει η ξηρά κορινθιακή σταφίδα που προορίζεται για μεταποίηση.  Α. Ελάχιστα χαρακτηριστικά Όλες οι κατηγορίες ξηράς κορινθιακής σταφίδας πρέπει να είναι:  - υγιείς, ήτοι να μην παρουσιάζουν μούχλα, σήψη, ζύμωση, αυγά εντόμων, έντομα ή οποιοδήποτε άλλο ελάττωμα ή αλλοίωση που μπορεί να βλάψει την ποιότητα και την παρουσίαση των προϊόντων (εντούτοις, γίνεται δεκτή μία ανοχή 4 % στον αριθμό των βλαμμένων  κόκκων),  - καλά ξηρανθείσες, ήτοι να μην παρουσιάζουν περιεκτικότητα σε νερό μεγαλύτερη του 16 %,  - πρακτικά απαλλαγμένες από ξένες ουσίες, όπως μεταλλικά αντικείμενα, χάλικες ή ορυκτά κατάλοιπα,  - πρακτικά απαλλαγμένες από κομμάτια μίσχων (εντούτοις, είναι αποδεκτή μία ανοχή 0,5 % κατ' αριθμό),  - απαλλαγμένες από κατάλοιπα επικίνδυνων παρασιτοκτόνων,  - απαλλαγμένες από ξένες οσμές.  Εξάλλου, οι κόκκοι της ξηράς κορινθιακής σταφίδας πρέπει να έχουν μία ομοιογένεια μεγέθους μεταξύ 8 και 4 mm. Εντούτοις, γίνονται δεκτές οι ακόλουθες ανοχές:  - μέγιστη ανοχή 6 % κατά βάρος, σε κόκκους διαμέτρου μεγαλύτερης των 8 mm - μέγιστη ανοχή 2 % κατά βάρος, σε κόκκους διαμέτρου κατώτερης των 4 mm (η τελευταία αυτή ανοχή αυξάνεται σε 4 % για την ξηρά σταφίδα που παράγεται στην Αιγιαλεία, στην Κόρινθο και τα νησιά του Ιονίου).  Β. Ταξινόμηση Η ταξινόμηση της ξηράς κορινθιακής σταφίδας που προορίζεται για μεταποίηση γίνεται σύμφωνα με τα ακόλουθα κριτήρια:  - του τρόπου ξήρανσης,  - του χρώματος των κόκκων,  - της υφής των κόκκων.   "" ID="1"> "Ombre"> ID="2">Υπό σκιά> ID="3">Μπλέ μαύρο> ID="4">Μαλακή"> ID="1"> "Select de soleil"> ID="2">Υπό τον ήλιο> ID="3">Μαύρο> ID="4">Απροσδιόριστη"> ID="1"> "Courant"> ID="2">Υπό τον ήλιο> ID="3">Μαύρο ερυθρωπό>  ID="4">Απροσδιόριστη">  ΠΑΡΑΡΤΗΜΑ I/3 ΚΑΝΟΝΕΣ ΠΟΙΟΤΗΤΟΣ ΓΙΑ ΤΑ ΞΗΡΑ ΣΥΚΑ (Πρώτη ύλη)  I. ΟΡΙΣΜΟΣ ΤΟΥ ΠΡΟΪΟΝΤΟΣ Οι παρόντες κανόνες αφορούν τα σύκα που έχουν υποστεί φυσική ξήρανση, προερχόμενα από ώριμους καρπούς των ποικιλιών (cultivars) που προέρχονται από την Ficus carica domestica L.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Οι κανόνες έχουν σαν αντικείμενο τον καθορισμό των ιδιοτήτων που πρέπει να έχουν τα ξηρά σύκα που προορίζονται για τη μεταποίηση.  Α. Ταξινόμηση Τα ξηρά σύκα που προορίζονται για τη μεταποίηση ταξινομούνται σε τέσσερις κατηγορίες, που ορίζονται παρακάτω:  (i) Κατηγορία Α:  Τα ξηρά σύκα που κατατάσσονται στην κατηγορία αυτή πρέπει να έχουν συλλεχθεί σε κατάσταση πλήρους ωριμότητας.  Πρέπει:  - να έχουν λεπτό φλοιό και σάρκα μελώδους υφής,  - να έχουν ομοιόμορφο κίτρινο ανοικτό χρώμα,  - να είναι καθαρά,  - να μην παρουσιάζουν αριθμό καρπών ανά χιλιόγραμμο μεγαλύτερο του 64.  (ii) Κατηγορία Β:  Τα ξηρά σύκα που κατατάσσονται στην κατηγορία αυτή πρέπει να έχουν συλλεχθεί σε κατάσταση ωριμότητας.  Πρέπει:  - να έχουν λεπτό φλοιό και σάρκα μελώδους υφής,  - να έχουν ομοιόμορφο χρώμα,  - να είναι καθαρά,  - να μην παρουσιάζουν αριθμό καρπών ανά χιλιόγραμμο μεγαλύτερο του 74.  (iii) Κατηγορία Γ:  Τα ξηρά σύκα που κατατάσσονται στην κατηγορία αυτή πρέπει να έχουν συλλεχθεί σε κατάσταση ωριμότητας.  Πρέπει:  - να έχουν λεπτό φλοιό και σάρκα μελώδους υφής,  - να έχουν μία σχετική ομοιομορφία χρώματος,  - να είναι καθαρά,  - να μην παρουσιάζουν αριθμό καρπών ανά χιλιόγραμμο μεγαλύτερο του 94.  (iv) Κατηγορία Δ:  Τα ξηρά σύκα που κατατάσσονται στην κατηγορία αυτή πρέπει να έχουν συλλεχθεί σε κατάσταση ωριμότητας και να είναι καθαρά.  Β. Περιεκτικότης σε νερό Η περιεκτικότης σε νερό των ξηρών σύκων δεν πρέπει να είναι μεγαλύτερη του 24 %.  III. ΑΝΟΧΕΣ Γίνονται δεκτές ανοχές στην ποιότητα, σε κάθε συσκευασία, για τα προϊόντα που δεν είναι σύμφωνα με τις απαιτήσεις της αντίστοιχης κατηγορίας.  (i) Κατηγορία Α:  - 15 % κατ' αριθμό ή κατά βάρος ξηρών σύκων που έχουν υποστεί ζημιές εσωτερικές ή εξωτερικές, οφειλόμενες σε οποιαδήποτε αιτία, από τα οποία 5 %, κατά μέγιστο, σύκα που έχουν προσβληθεί από έντομα,  - 1 % κατ' αριθμό ή κατά βάρος ξηρών σύκων ακατάλληλων για μεταποίηση.  (ii) Κατηγορία Β:  - 25 % κατ' αριθμό ή κατά βάρος ξηρών σύκων που έχουν υποστεί ζημιές εσωτερικές ή εξωτερικές, οφειλόμενες σε οποιαδήποτε αιτία, από τα οποία 12 %, κατά μέγιστο, σύκα που έχουν προσβληθεί από έντομα,  - 4 % κατ' αριθμό ή κατά βάρος ξηρά σύκα ακατάλληλα για μεταποίηση.  (iii) Κατηγορία Γ:  - 35 % κατ' αριθμό ή κατά βάρος ξηρών σύκων που έχουν υποστεί ζημιές εσωτερικές ή εξωτερικές, οφειλόμενες σε οποιαδήποτε αιτία, από τα οποία 20 %, κατά μέγιστο, σύκα που έχουν προσβληθεί από έντομα,  - 6 % κατ' αριθμό ή κατά βάρος ξηρά σύκα ακατάλληλα για μεταποίηση.  (iv) Κατηγορία Δ:  - 50 % κατ' αριθμό ή κατά βάρος ξηρά σύκα που έχουν υποστεί ζημιές εσωτερικές ή εξωτερικές, οφειλόμενες σε οποιαδήποτε αιτία.       .ΠΑΡΑΡΤΗΜΑ II/1   ΚΑΝΩΝ ΠΟΙΟΤΗΤΟΣ ΓΙΑ ΤΙΣ ΜΕΤΑΠΟΙΗΜΕΝΕΣ ΣΤΑΦΙΔΕΣ ΣΟΥΛΤΑΝΙΝΕΣ  I. ΟΡΙΣΜΟΣ ΤΟΥ ΠΡΟΪΟΝΤΟΣ Ο παρών κανών αναφέρεται στις σταφίδες σουλτανίνες που προέρχονται από τους καρπούς της vitis vinifera L., ποικιλία Apyrena.  Διακρίνει:  - τις φυσικές σταφίδες σουλτανίνες ("natural"), για τη λεύκανση των οποίων δεν εχρησιμοποιήθη θείο ή κάθε άλλο μέσο λευκάνσεως,  - τις σταφίδες σουλτανίνες που έχουν λευκανθεί με θειώδη ανυδρίτη ή κάθε άλλο επιτρεπόμενο μέσο λευκάνσεως.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Ο κανών αποβλέπει στον καθορισμό των χαρακτηριστικών που πρέπει να διαθέτουν οι σταφίδες σουλτανίνες μετά τη μεταποίηση.  Α. Ελάχιστα χαρακτηριστικά Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία, καθώς και των αποδεκτών ανοχών, οι σταφίδες σουλτανίνες πρέπει να είναι:  - υγιείς, δηλαδή απαλλαγμένες από σαπρότητα, σήψη, ζύμωση, ωά εντόμων, έντομα, ή κάθε άλλο ελάττωμα ή αλλοίωση που μπορεί να βλάψει την ποιότητα και την παρουσίαση των προϊόντων,  - χωρίς ποδίσκους,  - απαλλαγμένες από ξένη ύλη, όπως μεταλλικά αντικείμενα,  - εντελώς απαλλαγμένες από χάλικες ή ανόργανες ξένες ύλες, μίσχους ή άλλες φυτικές ύλες,  - απαλλαγμένες από κατάλοιπα επικίνδυνων παρασιτοκτόνων,  - απαλλαγμένες από μη επιτρεπόμενα συντηρητικά μέσα,  - απαλλαγμένες από ξένες οσμές(1),  - καλά χωρισμένες ή μία από την άλλη,  - εντελώς απαλλαγμένες από κόκκους κρυσταλλοποιημένης ζάχαρης.  Οι σταφίδες σουλτανίνες πρέπει επί πλέον να έχουν:  - πλυθεί σε αρκετή ποσότητα ύδατος,  - ξηρανθεί σε ξηραντήριο, ώστε να μειωθεί η περιεκτικότητά τους σε ύδωρ σε 15 % κατ' ανώτατο όριο,  - τυλιχθεί σε παραφινέλαιο ή άλλα ειδικά φυτικά έλαια (προαιρετικές εργασίες),  - υποστεί διαλογή και επιλογή ως προς το μέγεθος.  Β. Ταξινόμηση και επιλογή ως προς το μέγεθος Οι σταφίδες σουλτανίνες (λευκασμένες ή φυσικές) ταξινομούνται σε δύο ομάδες: στις χονδρές σταφίδες και στις ψιλές σταφίδες, που περιλαμβάνουν, αντιστοίχως, έξι και τρεις κατηγορίες:  Χονδρές σταφίδες αριθ. 00 αριθ. 0 αριθ. 1 αριθ. 2 αριθ. 4 αριθ. 5 Ψιλές σταφίδεςαριθ. 21 αριθ. 22 αριθ. 24 Η ταξινόμηση σε κατηγορίες ποιότητος βασίζεται επί των εξής χαρακτηριστικών:  - χρώμα,  - ομοιομορφία χρώματος,  - ποσοστό σταφίδων χρώματος καφέ ή μαύρου,  - μέγεθος σταφίδων.  α) Λευκασμένες σταφίδες  "" ID="1.5">Χονδρές σταφίδες" ID="1">00> ID="2">Ξανθό ως χρυσόξανθο> ID="3">95> ID="4">0> ID="5">10 mm"> ID="1">0> ID="2">Ξανθό ηλεκτρόχρουν> ID="3">85> ID="4">4> ID="5">9 mm"> ID="1">1> ID="2">Ξανθό ηλεκτρόχρουν> ID="3">85> ID="4">5> ID="5">8  mm"> ID="1">2> ID="2">Ξανθό ως ανοικτό καστανό> ID="3">80> ID="4">10> ID="5">7,5 mm"> ID="1">4> ID="2">Ξανθό ως καστανό> ID="3">70> ID="4">17> ID="5">7 mm"> ID="1">5> ID="2">Σκούρο καστανό> ID="3">Δεν απαιτείται> ID="4">40> ID="5">6 mm""  ID="1.5">Ψιλές σταφίδες" ID="1">21> ID="2">Ξανθό ως χρυσόξανθο> ID="3">85> ID="4">10> ID="5">6 mm"> ID="1">22> ID="2">Ξανθό> ID="3">80> ID="4">10> ID="5">6 mm"> ID="1">24> ID="2">Σκούρο καστανό> ID="3">Δεν απαιτείται> ID="4">20> ID="5">6  mm"" β) Φυσικές σταφίδες  "" ID="1.5">Χονδρές σταφίδες" ID="1">00> ID="2">Κίτρινο ηλεκτρόχρουν ως ανοικτό καστανό> ID="3">85> ID="4">5> ID="5">10 mm"> ID="1">0> ID="2">Κίτρινο ηλεκτρόχρουν ως ανοικτό καστανό> ID="3">85> ID="4">7> ID="5">9 mm"> ID="1">1> ID="2">Κίτρινο  ηλεκτρόχρουν ως ανοικτό καστανό> ID="3">85> ID="4">7> ID="5">8 mm"> ID="1">2> ID="2">Κίτρινο ηλεκτροχρουν ως καστανό> ID="3">80> ID="4">12> ID="5">7,5 mm"> ID="1">4> ID="2">Κίτρινο ηλεκτρόχρουν ως καστανό> ID="3">70> ID="4">20> ID="5">7 mm">  ID="1">5> ID="2">Καστανό ως μαύρο> ID="3">Δεν απαιτείται> ID="4">Δεν απαιτείται> ID="5">6 mm"" ID="1.5">Ψιλές σταφίδες" ID="1">21> ID="2">Κίτρινο ηλεκτρόχρουν ως ανοικτό καστανό> ID="3">85> ID="4">10> ID="5">6 mm"> ID="1">22> ID="2">Κίτρινο  ηλεκτρόχρουν ως ανοικτό καστανό> ID="3">Δεν απαιτείται> ID="4">Απεριόριστοι> ID="5">6 mm"> ID="1">24> ID="2">Κίτρινο ηλεκτρόχρουν ως καστανό> ID="3">Δεν απαιτείται> ID="4">Απεριόριστοι> ID="5">6 mm"" III. ΑΝΟΧΕΣ Για τις σταφίδες σουλτανίνες που δεν ανταποκρίνονται στις απαιτήσεις της σχετικής κατηγορίας γίνονται δεκτές ανοχές ποιότητος και μεγέθους σε κάθε συσκευασία.  Α. Ανοχές ποιότητος - 2 % κατά βάρος κόκκων κρυσταλλοποιημένης ζάχαρης,  - 0,1 % κατά βάρος χαλίκων και 0,1 % κατά βάρος ανοργάνων ξένων υλών,  - 8 % κατά αριθμό σταφίδων με ποδίσκους,  - μίσχοι και άλλες φυτικές ύλες:  - 10 μονάδες ανά συσκευασία 10 χιλιογράμμων για τις κατηγορές 00,0 και 1,  - 30 μονάδες ανά συσκευασία 15 χιλιογράμμων για τις λοιπές κατηγορίες.  Επί πλέον, επιτρέπεται από την 1η Μαρτίου κάθε έτους ελαφρά πιο βαθύς χρωματισμός σε κάθε κατηγορία ποιότητος για τις σταφίδες σουλτανίνες που έχουν τρυγηθεί από την 1η Σεπτεμβρίου του προηγουμένου έτους.  Β. Ανοχές μεγέθους (i) για σταφίδες μικροτέρου μεγέθους:  - 3 % κατά βάρος ή κατ' αριθμό για την κατηγορία 00,  - 5 % κατά βάρος ή κατ' αριθμό για τις πρώτες κατηγορίες.  (ii) για σταφίδες μεγαλυτέρου μεγέθους:  - 15 % κατά βάρος ή κατ' αριθμό για τις κατηγορίες 0, 1, 2, 4 και 5 - 30 % κατά βάρος ή κατ' αριθμό για τις κατηγορίες 21, 22 και 24.  IV. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ Οι σταφίδες σουλτανίνες πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Οι σταφίδες σουλτανίνες συσκευάζονται σε κιβώτια από ξύλο, χαρτόνι ή χαρτί σε κουτιά από λευκοσίδηρο, χαρτόνι ή πλαστική ύλη, σε σακούλες από σελοφάν κλπ.  Τα ξύλινα κιβώτια πρέπει να είναι νέα και κατασκευασμένα από λευκό και άοσμο ξύλο. Μεταξύ των σταφίδων και του καλύμματος πρέπει να παρεμβάλλεται χαρτί αδιάβροχο, νέο και καθαρό.  Οι συσκευασίες από χαρτόνι πρέπει να είναι νέες και στιλπνές και να μην διαπερνώνται από οσμές που μπορεί να προκαλέσουν βλάβη. Μεταξύ των σταφίδων και του καλύμματος πρέπει να παρεμβάλλεται χαρτί αδιάβροχο, νέο και καθαρό.  Οι συσκευασίες από χαρτί πρέπει να είναι νέες και κατασκευασμένες από χαρτί craft ή liners από craft. Το κύριο σώμα της συσκευασίας πρέπει να αποτελείται από τρία τουλάχιστον φύλλα, εκ των οποίων το μεσαίο είναι κυματοειδές (χαρτί οντουλέ).  Το κύριο σώμα και οι πλευρές της συσκευασίας πρέπει να ενισχύονται. Τα κουτιά από λευκοσίδηρο πρέπει να είναι νέα, κασσιτερωμένα καλά στο εσωτερικό τους και να κλείονται με μηχανική προσκόλληση. Το περιεχόμενο των ξύλινων κιβωτίων, των συσκευασιών από  χαρτόνι ή χαρτί και των κουτιών από λευκοσίδηρο δεν πρέπει να υπερβαίνει τα 15 χιλιόγραμμα.  Το περιεχόμενό τους δεν μπορεί να υπερβαίνει τα 5 χιλιόγραμμα- Τα κουτιά από πλαστική ύλη ή από χαρτί, καθώς και τα πακέτα και οι σακούλες από σελοφάν, πρέπει να είναι νέα, καθαρά και του ιδίου βάρους εντός της ίδιας συσκευασίας που τα περιέχει (κιβώτια, από ξύλο, από χαρτόνι κ.λ.π.).  Η συσκευασία σταφίδων σουλτανίνων από τρογητούς διαφορετικών ετών εντός του ιδίου μέσου συσκευασίας απαγορεύεται.  V. ΣΗΜΑΝΣΗ Κάθε συσκευασία πρέπει να φέρει σε μία από τις μεγάλες πλευρές της με γράμματα ευανάγνωστα, ανεξίτηλα και εξωτερικά διακρινόμενα τις εξής ενδείξεις:  Α. Στοιχεία ταυτότητος του εμπορεύματος Επωνυμία και διεύθυνση και εμπορικό σήμα του συσκευαστή ή του αποστολλέα.  Β. Φύση του προϊόντος "Σταφίδες σουλτανίνες" ή "φυσικές σταφίδες σουλτανίνες".  Γ. Καταγωγή του προϊόντος Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά - κατηγορία ποιότητος,  - καθαρό βάρος με την προαιρετική ένδειξη "κατά συσκευασία",  - έτος εσοδείας.  Ε. Επίσημο σήμα ελέγχου (προαιρετικό).   ΠΑΡΑΡΤΗΜΑ II/2 ΚΑΝΩΝ ΠΟΙΟΤΗΤΟΣ ΓΙΑ ΤΙΣ ΜΕΤΑΠΟΙΗΜΕΝΕΣ ΚΟΡΙΝΘΙΑΚΕΣ ΣΤΑΦΙΔΕΣ  I. ΟΡΙΣΜΟΣ ΤΟΥ ΠΡΟΪΟΝΤΟΣ Ο παρών κανών αναφέρεται στις κορινθιακές σταφίδες που προέρχονται από τους καρπούς των ποικιλιών (cultivars) που προέρχονται από την vitis vinifera L.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Ο κανών αποβλέπει στον καθορισμό των χαρακτηριστικών που πρέπει να διαθέτουν οι κορινθιακές σταφίδες μετά τη μεταποίηση.  Ταξινόμηση Οι κορινθιακές σταφίδες ταξινομούνται σε τρεις κατηγορίες: Extra choicest και choice.  Η ταξινόμηση της κορινθιακής σταφίδας σε μία από τις κατηγορίες ποιότητας που αναφέρονται ανωτέρω γίνεται σε σχέση με τα εξής κριτήρια:  - χρώμα,  - περιεκτικότητα σε ύδωρ,  - ξένες ύλες (χάλικες, μεταλλικά αντικείμενα, τμήματα μίσχων και λοιπά),  - σταφίδες αχνές - σταφίδες ερυθρές,  - σταφίδες ελαττωματικές,  - σταφίδες χονδρές, δηλαδή διαμέτρου μεγαλύτερης από 8 mm,  - σταφίδες ψιλές, δηλαδή διαμέτρου μικρότερης από 4 mm,  - σταφίδες με ποδίσκους.  Οι προδιαγραφές που λαμβάνονται υπόψη για την ταξινόμηση της κορινθιακής σταφίδας κατά κατηγορίες καθορίζεται ως εξής: (βλέπε πίνακα).    Ποιοτικές προδιαγραφές κατά κατηγορία  "" ID="1">1. Χρώμα> ID="2">Ιώδες> ID="3">Μέλανό> ID="4">Ερυθρώδες"> ID="1">2. Περιεκτικότητα σε ύδωρ:  κατ' ανώτατο όριο (σε %)> ID="2">16> ID="3">16> ID="4">16"> ID="1">3. Ξένες ύλες:" ID="1">α) χάλικες και μεταλλικά αντικείμενα γενικά> ID="2">0> ID="3">0> ID="4">0"> ID="1">β) άλλες ξένες ύλες, πλην τεμαχίων μίσχων (σε αριθμό ανά 100 σταφίδες)>  ID="2">0> ID="3">0,05 κατ' ανώτατο όριο> ID="4">0,1 κατ' ανώτατο όριο"> ID="1">γ) τεμάχια μίσχων (κατά βάρος %)> ID="2">0,1 κατ' ανώτατο όριο> ID="3">0,1 κατ' ανώτατο όριο> ID="4">0,1 κατ' ανώτατο όριο"" ID="1">4. Σταφίδες ισχύος (κατ' αριθμό %)>  ID="2">0> ID="3">0,5 κατ' ανώτατο όριο> ID="4">1 κατ' ανώτατο όριο"> ID="1">5. Σταφίδες ερυθρές (κατ' αριθμό %)> ID="2">10 κατ' ανώτατο όριο> ID="3">15 κατ' ανώτατο όριο> ID="4">20 κατ' ανώτατο όριο"> ID="1">6. Σταφίδες ελαττωματικές (κατ' αριθμό %)>  ID="2">1 κατ' ανώτατο όριο> ID="3">2 κατ' ανώτατο όριο> ID="4">4 κατ' ανώτατο όριο"> ID="1">7. Σταφίδες χονδρές μεγέθους μεγαλύτερου από 8 mm (κατ' αριθμό %)> ID="2">0,5 κατ' ανώτατο όριο> ID="3">1 κατ' ανώτατο όριο> ID="4">1 κατ' ανώτατο όριο">  ID="1">8. Σταφίδες ψιλές, δηλαδή μεγέθους μικρότερου από 4 mm (κατ' αριθμό %)> ID="2">2 κατ' ανώτατο όριο> ID="3">2 κατ' ανώτατο όριο> ID="4">2 κατ' ανώτατο όριο"> ID="1">9. Σταφίδες με ποδίσκους (κατ' αριθμό %)> ID="2">5 κατ' ανώτατο όριο> ID="3">5  κατ' ανώτατο όριο> ID="4">5 κατ' ανώτατο όριο"> III. EΠΙΛΟΓΗ ΩΣ ΠΡΟΣ ΤΟ ΜΕΓΕΘΟΣ Το μέγεθος της κορνθιακής σταφίδας καθορίζεται ταυτόχρονα από:  - τη δυνατότητα να περάσουν από σείστρα οι βροχίδες της οποίας έχουν καθορισμένη διάμετρο,  - τη συγκράτηση των σταφίδων από σείστρα οι βροχίδες της οποίας έχουν διάμετρο μικρότερη από εκείνη που ελήφθη υπόψη προηγουμένως.  Οι ονομασίες και τα χαρακτηριστικά των μεγεθών καθορίζονται ως εξής:   "" ID="1">Bold> ID="2">8 mm (σείστρα αριθ. 12)> ID="3">7 mm (σείστρα αριθ. 14)"> ID="1">Medium> ID="2">8 mm (σείστρα αριθ. 12)> ID="3">6 mm (σείστρα αριθ. 16)"> ID="1">Small> ID="2">7 mm (σείστρα αριθ. 14)> ID="3">4/5 mm (σείστρα αριθ. 19)">  ID="1">Siftings> ID="2">6 mm (σείστρα αριθ. 16)> ID="3">4 mm (σείστρα αριθ. 20)"> ID="1">Ungraded> ID="2">8 mm (σείστρα αριθ. 12)> ID="3">4 mm (σείστρα αριθ. 20)"> Οι κορινθιακές σταφίδες μεγέθους "Siftings" μπορούν να ταξινομηθούν μόνο στις κατηγορίες "Choisest" ή "Choice".  IV. ΑΝΟΧΕΣ Για τα προϊόντα που δεν ανταποκρίνονται στις απαιτήσεις της σχετικής κατηγορίας γίνονται δεκτές ανοχές ποιότητος και μεγέθους σε κάθε συσκευασία.  Α. Ανοχές ποιότητος (i) Κατηγορίά "Extra choicest" - 5 % κατ' αριθμό σταφίδων που δεν ανταποκρίνονται στα χαρακτηριστικά της κατηγορίας, αλλά είναι σύμφωνα με εκείνα της αμέσως κατώτερης κατηγορίας ("Choicest") (ii) Κατηγορία "Choicest" - 50 % κατ' αριθμό σταφίδων που δεν ανταποκρίνονται στα χαρακτηριστικά της κατηγορίας, αλλά είναι σύμφωνα με εκείνα της αμέσως κατώτερης κατηγορίας ("Choice").  (iii) Κατηγορία "Choice" - 15 % κατ' αριθμό σταφίδων που δεν ανταποκρίνονται στα χαρακτηριστικά της κατηγορίας.  Β. Ανοχές μεγέθους Για όλες τις κατηγορίες: 5 % κατ' αριθμό που δεν ανταποκρίνονται στο μέγεθος το οποίο ελήφθη υπόψη, αλλά ανταποκρίνονται στο αμέσως μικρότερο μέγεθος. Εντούτοις, για το μέγεθος "Siftings" η ανώτατη ανοχή είναι μόνο 1,5 % κατ' αριθμό σταφίδων μικρότερο  από 4 mm.  V. ΣΗΜΑΝΣΗ Κάθε συσκευασία πρέπει να φέρει με γράμματα ευανάγνωστα και ανεξίτηλα τις εξής ενδείξεις:  Α. Στοιχεία ταυτότητος του εμπορεύματος Επωνυμία, διεύθυνση και εμπορικό σήμα του συσκευαστή ή του αποστολέα.  Β. Φύση του προϊόντος "Κορινθιακές σταφίδες".  Γ. Εμπορικά χαρακτηριστικά - κατηγορία ποιότητος,  - μέγεθος οριζόμενο από την αντίστοιχη ονομασία,  - καθαρό βάρος με την προαιρετική ένδειξη "κατά την συσκευασία".   ΠΑΡΑΡΤΗΜΑ II/3 ΚΑΝΟΝΕΣ ΠΟΙΟΤΗΤΟΣ ΓΙΑ ΤΑ ΜΕΤΑΠΟΙΗΜΕΝΑ ΞΗΡΑ ΣΥΚΑ ΚΑΙ ΓΙΑ ΖΥΜΗ ΣΥΚΩΝ   Α. ΚΑΝΩΝ ΠΟΙΟΤΗΤΟΣ ΓΙΑ ΤΑ ΞΗΡΑ ΣΥΚΑ  I. ΟΡΙΣΜΟΣ ΤΟΥ ΠΡΟΪΟΝΤΟΣ Ο παρών κανών αναφέρεται στα κατά φυσικό τρόπο αποξηραμένα σύκα που προέρχονται από τους ώριμους καρποίς των ποικιλών (cultivars) που προέρχονται από την Ficus carica domestica L.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Ο κανών αποβλέπει στον καθορισμό της ποιότητας που πρέπει να έχουν τα ξηρά σύκα μετά τη μεταποίηση.  Α. Ταξινόμηση Τα ξηρά σύκα ταξινομούνται σε 4 κατηγορίες που καθoρίζονται κατωτέρω:  (i) Κατηγορία Α ("Grade A" ή "Extra" ή "Fancy") Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει πλήρως- Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 62 ανά χιλιόγραμμο.  (ii) Κατηγορία B ("Grade B" ή"Choice") Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 72 ανά χιλιόγραμμο.  (iii) Κατηγορία Γ ("Grade C" ή "Commercial" ή "Current") Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν σχετικά ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 80 ανά χιλιόγραμμο.  (iv) Κατηγορία Δ ("Grade D" ή "Standard") Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 94 ανά χιλιόγραμμο.  Β. Περιεκτικότητα σε ύδωρ Η περιεκτικότητα σε ύδωρ των ξηρών σύκων δεν πρέπει να είναι μεγαλύτερη από 24  %.  Εντούτοις, μπορεί να γίνει υπέρβαση της περιεκτικότητας αυτής όταν γίνεται ειδική επεξεργασία για τη μαλάκωση του φλοιού, με την προϋπόθεση ότι εφαρμόζεται η καλή διατήρηση των φρούτων.  III. ΕΠΙΛΟΓΗ ΚΑΤΑ ΜΕΓΕΘΟΣ Η επιλογή κατά μέγεθος καθορίζεται για κάθε κατηγορία από τον αριθμό των φρούτων ανά χιλιόγραμμο.  IV. ΑΝΟΧΕΣ Για τα προϊόντα που δεν ανταποκρίνονται στις απαιτήσεις της σχετικής κατηγορίας γίνονται δεκτές ανοχές ποιότητος και μεγέθους σε κάθε συσκευασία.  Α. Ανοχές ποιότητος (i) Κατηγορία Α 10 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 4 %, κατ' ανώτατο όριο, των σύκων έχουν υποστεί ζημία από έντομα.  (ii) Κατηγορία Β 15 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 6 %, κατ' ανώτατο όριο, των σύκων έχουν υποστεί ζημία από έντομα.  (iii) Κατηγορία Γ - 20 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 10 %, κατ' ανώτατο όριο, των σύκων έχουν υποστεί ζημία από έντομα,  - 2 % κατ' αριθμό ή κατά βάρος ξηρών σύκων ακατάλληλων προς κατανάλωση.  (iv) Κατηγορία Δ - 25 % κατ' αριθμό ή κατά βάρος ξηρών συκών που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 12 %, κατ' ανώτατο όριο, των σύκων έχουν υποστεί ζημία από έντομα,  - 4 % κατ' αριθμό ή κατά βάρος ξηρών σύκων ακατάλληλων προς κατανάλωση.  Β. Ανοχές μεγέθους Οι ανοχές μεγέθους που γίνονται δεκτές στις διάφορες κατηγορίες αναγράφονται στον κατωτέρω πίνακα:   "" ID="1">Α> ID="2">λιγότερα από 16 - περισσότερα από 14> ID="3">10"> ID="1">Β> ID="2">λιγότερα από 14 - περισσότερα από 12,5> ID="3">15"> ID="1">Γ> ID="2">λιγότερα από 12,5 - περισσότερα από 10,5> ID="3">20"> ID="1">Δ> ID="2">λιγότερα από  10,5 - περισσότερα από 8> ID="3">25"> V. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ Α. Συσκευασία Τα ξηρά σύκα πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Τα ξηρά σύκα συσκευάζονται σε κιβώτια από ξύλο, χαρτόνι ή χαρτί, σε κουτιά από λευκοσίδηρο, κλπ.  Τα ξύλινα κιβώτια πρέπει να είναι εσωτερικά επενδεδυμένα με κερωμένο χαρτί ή πολυαιθυλένιο ή κάθε άλλο επιτρεπόμενο υλικό.  Για τα μέσα συσκευασίας από χαρτόνι ή χαρτί απαιτείται εσωτερική επένδυση μόνο στην περίπτωση συσκευασίας σύκων χύμα ή σε αρμαθό.  Τα σύκα που παρουσιάζονται χύμα ή περασμένα σε νήμα μπορούν να συσκευάζονται σε σακούλες από λινό ή από γιούτα με την επιφύλαξη ότι αυτές είναι επενδεδυμένες εσωτερικά με χαρτί, πολυαιθυλένιο ή λεπτό βαμβακερό ύφασμα. Το περιεχόμενο του σχετικού μέσου  συσκευασίας δεν πρέπει να υπερβαίνει τα 25 χιλιόγραμμα.  Τα υλικά που χρησιμοποιούνται για τη συσκευασία ξηρών σύκων πρέπει να είναι νέα, στεγνά και άοσμο. Όσον αφορά τα μέσα συσκευασίας από ξύλο, αυτά πρέπει να είναι ορθογώνια, κατασκευασμένα από άοσμο ξύλο και πολύ λεία εξωτερική επιφάνεια.  Απαγορεύεται η χρήση ξύλου πεύκου.  Β. Παρουσίαση Στη διεθνή αγορά χρησιμοποιούνται διάφοροι τρόποι εμφανίσεως:  (i) "String Figs": αρμαθός σύκων.  (ii) "Layer": χαραγμένα σύκα, τοποθετημένα σε διαδοχικές σειρές και περιεχόμενα σε πακέτα.  (iii) "Protoben", "Lerida", ή "Round", ανάλογα με τη μορφή που έχει δοθεί σε κάθε σύκο. Πρόκειται για πακέτα που περιέχουν ολόκληρα σύκα τοποθετημένα σε διαδοχικές σειρές.  (iv) "Loose": σύκα χύμα.  (v) "Loose in bags": σύκα χύμα, περιεχόμενα σε σακούλες.  (vi) "Loose in cartons": σύκα χύμα, περιεχόμενα σε κουτιά από χαρτόνι.  VI. ΣΗΜΑΝΣΗ Κάθε συσκευασία πρέπει να φέρει με γράμματα ευανάγνωστα και ανεξίτηλα τις εξής ενδείξεις:  Α. Στοιχεία ταυτότητος του εμπορεύματος Επωνυμία και διεύθυνση ή/και εμπορικό σήμα του συσκευαστή ή του αποστολέα.  Β. Φύση του προϊόντος "Ξηρά σύκα".  Γ. Καταγωγή του προϊόντος Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά - κατηγορία ποιότητος,  - καθαρό βάρος,  - μορφή παρουσιάσεως,  - έτος εσοδείας.  Ε. Επίσημο σήμα ελέγχου (προαιρετικό).   Β. ΚΑΝΩΝ ΠΟΙΟΤΗΤΟΣ ΓΙΑ ΠΑΣΤΕΣ ΣΥΚΩΝ  I. ΟΡΙΣΜΟΣ ΤΟΥ ΠΡΟΪΟΝΤΟΣ Ο παρών κανών αναφέρεται στην πάστα σύκων που παρασκευάζεται από αποξηραμένα μεταποιημένα σύκα όπως αυτά ορίζονται στον προσήκοντα κανόνα.  II. ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ Ο κανών αποβλέπει στον καθορισμό της ποιότητος που πρέπει να έχουν οι πάστες σύκων.  Ταξινόμηση Οι πάστες σύκων ταξινομούνται σε δύο κατηγορίες που καθορίζονται κατωτέρω:  (i) Κατηγορία Α ή "Finest" Η πάστα σύκων που υπάγεται στην κατηγορία αυτή μπορεί να παρασκευάζεται από αποξηραμένα μεταποιημένα σύκα που ανταποκρίνονται στις ποιοτικές προδιαγραφές που έχουν καθορισθεί από τον κανόνα που τις αφορά. Οι πάστες αυτές, εντούτοις, δεν πρέπει να έχουν  περισσότερο από 10 %, κατ' αριθμό ή κατά βάρος, φρούτων με εσωτερικές ζημίες εκ των οποίων 5 %, κατ' ανώτατο όριο φρούτου, με ζημία από έντομα.  Τα σύκα πρέπει, επί πλέον, να έχουν πλυθεί με ζεστό νερό και να έχουν υποστεί αφυδάτωση, ο σκοπός της οποίας είναι να περιοριστεί η περιεκτικότητα τους σε ύδωρ στο 22 %.  Η ταξινόμηση της πάστας σύκων στην κατηγορία αυτή δεν μπορεί να γίνει αν κατά τον εργαστηριακό έλεγχο δείγματος βάρους 100 gr διαπιστωθεί η παρουσία:  - περισσοτέρων από 13 κεφαλών εντόμων,  - περισσοτέρων από 50 τμημάτων εντόμων,  - περισσοτέρων από 50 ακάρεων,  - περιττωμάτων ή τριχών τρωκτικών.  (ii) Κατηγορία Β ή "Choice" Η πάστα σύκων που υπάγεται στην κατηγορία αυτή μπορεί να παρασκευάζεται από αποξηραμένα μεταποιημένα σύκα που ανταποκρίνονται στις ποιοτικές προδιαγραφές που έχουν καθορισθεί από τον κανόνα που τις αφορά. Οι πάστες αυτές, εντούτοις, δεν πρέπει να έχουν  περισσότερο από 20 %, κατ' αριθμό ή κατά βάρος, φρούτων με εσωτερικές ζημίες εκ των οποίων 10 %, κατ' ανώτατο όριο φρούτων, με ζημία από έντομα.  Τα σύκα πρέπει, επί πλέον, να έχουν πλυθεί με ζεστό νερό και να έχουν υποστεί αφυδάτωση, ο σκοπός της οποίας είναι να περιοριστεί η περιεκτικότητα τους σε ύδωρ στο 22 %.  Η ταξινόμηση της πάστας σύκων στην κατηγορία αυτή δεν μπορεί να γίνει αν κατά τον εργαστηριακό έλεγχο δείγματος βάρους 100 gr διαπιστωθεί η παρουσία:  - περισσοτέρων από 20 κεφαλών εντόμων,  - περισσοτέρων από 70 τμημάτων εντόμων,  - περισσοτέρων από 60 ακάρεων,  - περιττωμάτων ή τριχών τρωκτικών.  III. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ Οι πάστες σύκων πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Συσκευάζονται σε κιβώτια από ξύλο, χαρτόνι ή χαρτί ή σε κυτία από λευκοσίδηρο.  Οι συσκευασίες από ξύλο, χαρτόνι ή χαρτί πρέπει να είναι εσωτερικά επενδεδυμένες με αδιάβροχο χαρτί ή πολυαιθυλένιο.  Το περιεχόμενο των διαφόρων τύπων συσκευασίας δεν πρέπει να υπερβαίνει τα 40 χιλιόγραμμα.  IV. ΣΗΜΑΝΣΗ Κάθε συσκευασία πρέπει να φέρει με γράμματα ευανάγνωστα και ανεξίτηλα τις εξής ενδείξεις:  Α. Στοιχεία ταυτότητος του εμπορεύματος Επωνυμία και διεύθυνση ή/και εμπορικό σήμα του συσκευαστή.  Β. Φύση του προϊόντος "Πάστα σύκων".  Γ. Καταγωγή του προϊόντος Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά - κατηγορία ποιότητος,  - καθαρό βάρος,  - έτος εσοδείας.  Ε. Επίσημο σήμα ελέγχου (προαιρετικό).    (1) Ελαφρά οσμή θειώδους ανυδρίτου (SO2) δεν θεωρείται ξένη οσμή για τις σταφίδες που έχουν υποστεί λεύκανση.